标题：李轨
人物生平
隋朝末年，军阀割据四方，民不聊生，全国各地农民起义此起彼伏，一些隋朝官员和地主豪绅纷纷纠集力量，窃取农民起义的胜利果实。此时的李轨也召集本郡知名人士曹珍、梁硕、安修仁等共商大计。大家共推李轨为首领，于大业十三年（617），率兵攻入内苑城，逮捕了隋官谢统师等，结束了隋朝在凉州的统治。李轨自称河西大凉王，建元安乐。次年冬，即唐武德元年（618），李轨正式称帝，立儿子伯玉为太子，设置百官，史称大凉政权。金城薛举见李轨自立，遣兵进攻凉州，李轨派兵阻击于昌松（今古浪县），全歼薛举之兵，并乘胜追击，先后攻克了张掖、敦煌、西平（今青海西宁市）、?罕（今临夏市）等地，河西五郡尽归大凉政权。  
唐高祖李渊为统一大计，采取远交近攻的策略，遣使前来与李轨结好，玺书上称李轨为“从弟”。李轨也派其弟李懋入朝进贡谢恩，被封为大将军，遣还凉州，以示信任。李渊又遣使持节拜李轨为凉州总管，封凉王。唐使到达凉州时，李轨已正式称帝。为麻痹唐朝以争取时间，李轨听从左仆射曹珍意见，效法古代向上国称臣而不取消帝号的做法，在上书李渊的书中称自己为“皇从弟大凉皇帝臣轨”，表示不接受大唐封号。李渊大为不满，将李轨信使拘押，并令吐谷浑出兵进攻大凉。正在这用人的关键时刻，李轨听信谗言，毒死吏部尚书梁硕，造成人心叛离；又听信巫婆胡言乱语，大量征术筑玉女台，糜费很大；此时，凉州又遭灾荒，饿殍遍野，而李轨轻信隋朝降官之言，封仓停赈，致使朝野内外，人心背离。由于开国功臣安修仁与在长安为官的安兴贵系亲兄弟，且往来不断。安兴贵对李轨政权的内部情况了如指掌，主动向李渊提出出使凉州说降李轨，并制定了如不能说降就就地擒拿的策略。安兴贵到凉州，李轨拜他为左右卫大将军，并问其保全凉州之策。安兴贵乘机劝说李轨顺应潮流，归附唐朝。李轨非但不接受，而且怀疑他是唐朝的说客。安兴贵见不能说降李轨，就与安修仁密谋以武力解决。安氏兄弟在凉州颇具威望，他们发动少数民族兵马包围了凉州城。
李轨被迫率兵出战，败入城中，登上城头观望，安兴贵大声喊道：“大唐使我来擒李轨，不从者诛三族！”李轨一看大势已去，便携带妻子登上玉女台欲自尽，安修仁冲上玉女台擒获李轨，装入囚车，送往长安。武德二年五月，李轨被杀于长安。
人物总结
李轨从起兵到被杀，前后不到三年，形势急转直下，转胜为败，政权倾覆，又招杀身之祸，究其原因主要是缺乏全局观念，不具备治国之才略，丧失了应有的警惕，且不能审时度势，明辨是非，正确处理内外关系，又枉杀忠良。终于使昙花一现的大凉政权灭亡，在凉州历史上闪现的帝王光芒迅急熄灭。
史书记载
旧唐书《旧唐书·卷五十五·列传第五》：
李轨，字处则，武威姑臧人也。有机辩，颇窥书籍，家富於财，赈穷济乏，人亦称之。大业末，为鹰扬府司马。时薛举作乱于金城，轨与同郡曹珍、关谨、梁硕、李贇、安修仁等谋曰：「薛举残暴，必来侵扰，郡官庸怯，无以御之。今宜同心戮力，保据河右，以观天下之事，岂可束手于人，妻子分散！」乃谋共举兵，皆相让，莫肯为主。曹珍曰：「常闻图谶云'李氏当王'。今轨在谋中，岂非天命也？」遂拜贺之，推以为主。轨令修仁夜率诸胡入内苑城，建旗大呼，轨于郭下聚众应之，执缚隋虎贲郎将谢统师、郡丞韦士政。轨自称河西大凉王，建元安乐，署置官属，并拟开皇故事。初，突厥喝娑那可汗率众内属，遣弟阙达度阙设领部落在会宁川中，有二千馀骑，至是自称可汗，来降於轨。 
武德元年冬，轨僭称尊号，以其子伯玉为皇太子，长史曹珍为左仆射。谨等议欲尽杀隋官，分其家产，轨曰：「诸人见逼为主，便须禀吾处分。义兵之起，意在救焚，今杀人取物，是为狂贼。立计如此，何以求济乎！」乃署统师太仆卿，士政太府卿，薛举遣兵侵轨，轨遣其将李贇击败於昌松，斩首二千级，尽虏其众，复议放还之。贇言於轨曰：「今竭力战胜，俘虏贼兵，又纵放之，还使资敌，不如尽坑之。」轨曰：「不然。若有天命，自擒其主，此辈士卒，终为我有。若事不成，留此何益？」遂遣之。未几，攻陷张掖、炖煌、西平、枹罕，尽有河西五郡之地。 
其年，轨杀其吏部尚书梁硕。初，轨之起也，硕为谋主，甚有智略，众咸惮之。硕见诸胡种落繁盛，乃阴劝轨宜加防察，与其户部尚书安修仁由是有隙。又轨子仲琰怀恨，形於辞色，修仁因之构成硕罪，更谮毁之，云其欲反，轨令齎鸩就宅杀焉。是后，故人多疑惧之，心旅从此稍离。时高祖方图薛举，遣使潜往凉州与之相结，下玺书，谓之为从弟。轨大悦，遣其弟懋入朝，献方物。高祖授懋大将军，遣还凉州。又令鸿胪少卿张侯德持节，册拜为凉州总管，封凉王，给羽葆鼓吹一部。轨召群僚廷议曰：「今吾从兄膺受图籙，据有京邑，天命可知，一姓不宜竞立，今去帝号受册可乎？」曹珍进曰：「隋失天下，英雄竞逐，称王号帝，鼎峙瓜分。唐国自据关中，大凉自处河右，己为天子，奈何受人官爵？若欲以小事大，宜依萧察故事，自称梁帝而称臣于周。」轨从之。 
二年，遣其尚书左丞邓晓随使者入朝，表称皇从弟大凉皇帝臣轨而不受官。时有胡巫惑之曰：「上帝当遣玉女从天而降。」遂徵兵筑台以候玉女，多所糜费，百姓患之。又属年饥，人相食，轨倾家赈之，私家罄尽，不能周遍。又欲开仓给粟，召众议之。珍等对曰：「国以人为本，本既不立，国将倾危，安可惜此仓粟，而坐观百姓之死乎？」其故人皆云，给粟为便。谢统师等隋旧官人，为轨所获，虽被任使，情犹不附。每与群胡相结，引进朋党，排轨旧人，因其大馁，欲离其众。乃诟珍曰：「百姓饿者自是弱人，勇壮之士终不肯困，国家仓粟须备不虞，岂可散之以供小弱？仆射苟悦人情，殊非国计。」轨以为然，由是士庶怨愤，多欲叛之。 
初，安修仁之兄兴贵先在长安，表请诣凉州招慰轨。高祖谓曰：「李轨据河西之地，连好吐谷浑，结援於突厥，兴兵讨击，尚以为难，岂单使所能致也？」兴贵对曰：「李轨凶强，诚如圣旨。今若谕之以逆顺，晓之以祸福，彼则凭固负远，必不见从。何则？臣于凉州，奕代豪望，凡厥士庶，靡不依附。臣之弟为轨所信任，职典枢密者数十人，以此候隙图之，易於反掌，无不济矣。」高祖从之。兴贵至凉州，轨授以左右卫大将军，又问以自安之术，兴贵谕之曰：「凉州僻远，人物凋残，胜兵虽馀十万，开地不过千里，既无险固，又接蕃戎，戎狄豺狼，非我族类，此而可久，实用为疑。今大唐据有京邑，略定中原，攻必取，战必胜，是天所启，非人力焉。今若举河西之地委质事之，即汉家窦融，未足为比。」轨默然不答，久之，谓兴贵曰：「昔吴濞以江左之兵，犹称己为'东帝'；我今以河右之众，岂得不为'西帝'？彼虽强大，其如帝何？君与唐为计，诱引於我，酬彼恩遇耳。」兴贵惧，乃伪谢曰：「窃闻富贵不在故乡，有如衣锦夜行。今阖家子弟并蒙信任，荣庆实在一门，岂敢兴心，更怀他志？」兴贵知轨不可动，乃与修仁等潜谋，引诸胡众起兵图轨，将围其城，轨率步骑千馀出城拒战。先时，有薛举柱国奚道宜，率羌兵三百人亡奔於轨，既许其刺史而不授之，礼遇又薄，深怀愤怨。道宜率所部共修仁击轨，轨败入城，引兵登陴，冀有外救。兴贵宣言曰：「大唐使我来杀李轨，不从者诛及三族！」於是诸城老幼皆出诣修仁。轨叹曰：「人心去矣，天亡我乎！」携妻子上玉女台，置酒为别，修仁执之以闻。时邓晓尚在长安，闻轨败，舞蹈称庆。高祖数之曰：「汝委质於人，为使来此，闻轨沦陷，曾无蹙容，苟悦朕情，妄为庆跃。既不能留心于李轨，何能尽节於朕乎？」竟废而不齿。轨寻伏诛，自起至灭三载，河西悉平。诏授兴贵右武候大将军、上柱国，封凉国公，食实封六百户，赐帛万段；修仁左武候大将军，封申国公，并给田宅，食实封六百户。[1]新唐书《新唐书·卷八十六·列传第十一》：
李轨，字处则，凉州姑臧人。略知书，有智辩。家以财雄边，好赒人急，乡党称之。隋大业中，补鹰扬府司兵。薛举乱金城，轨与同郡曹珍、关谨、梁硕、李赟、安修仁等计曰："举暴悍，今其兵必来。吏孱怯，无足与计者。欲相戮力，据河右，以观天下变，庸能束手以妻子饵人哉？"众允其谋，共举兵，然莫适敢主。曹珍曰："我闻谶书，李氏当王。今轨贤，非天启乎！"遂共降拜以听命。修仁夜率诸胡入内苑城，建旗大呼，轨集众应之，执虎贲郎将谢统师、郡丞韦士政，遂自称河西大凉王，署官属，准开皇故事。
初，突厥曷娑那可汗弟达度阙设内属，保会宁川，至是称可汗，降于轨。谨等议尽杀隋官，分其产。轨曰："诸公既见推，当禀吾约。今军以义兴，意在救乱，杀人取财是为贼，何以求济乎？"乃以统师为太仆卿，士政太府卿。会薛举遣兵来侵，轨遣将败之昌松，斩首二千级，悉虏其众，轨纵还之。李赟曰："今力战而俘，又纵以资敌，不如尽坑之。"轨曰："不然。若天命归我，当禽其主，此皆我有也；不者，徒留何益？"遂遣之。未几，拔张掖、炖煌、西平、枹罕，悉有河西。武德元年，高祖方事薛举，遣使凉州，玺书慰结，谓轨为从弟。轨喜，乃遣弟懋入朝。帝拜懋大将军，还之，诏鸿胪少卿张俟德持节册拜轨凉王、凉州总管，给羽葆鼓吹一部。会轨僣帝号，建元安乐，以其子伯玉为太子，长史曹珍为尚书左仆射，攻陷河州。俟德至，轨召其下议曰："李氏有天下，历运所属，已宅京邑。一姓不可竞王，今欲去帝号，东向受册，可乎？"曹珍曰："隋亡，英雄焱起，号帝王者瓜分鼎峙。唐自保关、雍，大凉奄河右，业已为天子，奈何受人官？必欲以小事大，请行萧詧故事，称梁帝而臣于周。"轨从之，乃遣伪尚书左丞邓晓来朝，奉书称"从弟大凉皇帝"。帝怒曰："轨谓朕为兄，此不臣也。"囚晓不遣。
初，轨以梁硕为谋主，授吏部尚书。硕有算略，众惮之，尝见故西域胡种族盛，劝轨备之，因与户部尚书安修仁交怨；又轨子仲琰尝候硕，硕不为起，仲琰憾之。乃相与谮硕。轨不察，赍鸩其家杀之，繇是故人稍疑惧，不为用。有胡巫妄曰："上帝将遣玉女从天来。"遂召兵筑台以候女，多所糜损。属荐饥，人相食，轨毁家赀赈之，不能给，议发仓粟，曹珍亦劝之。谢统师等故隋官，心内不附，每引结群胡排其用事臣，因是欲离沮其众，乃廷诘珍曰："百姓饿死皆弱不足事者，壮勇士终不肯困。且储廪以备不虞，岂宜妄散惠孱小乎？仆射苟附下，非国计。"轨曰："善。"乃闭粟。下益怨，多欲叛去。
会修仁兄兴贵本在长安，自表诣凉州招轨。帝曰："轨据河西，连吐谷浑、突厥，今兴兵讨击尚为难，单使弄颊可下邪？"兴贵曰："轨盛强诚然，若晓以逆顺祸福，宜听。如凭固不受，臣世凉州豪望，多识其士民，而修仁为轨信任，典事枢者数十人，若候隙图之，无不济。"帝许之。兴贵至凉州，轨授以左右卫大将军，因间访兴贵以自安策。兴贵对曰："凉州僻远，财力凋耗，虽胜兵十万，而地不过千里，无险固自守。又滨接戎狄，戎狄，豺狼也，非我族类。今唐家据京师，略定中原，攻必下，战必胜，盖天启也。若举河西地奉图东归，虽汉窦融未足吾比。"轨默不答，久之，曰："昔吴王濞以江左兵犹称己为东帝，我今举河右，不得为西帝乎？虽唐强大，如我何？君无为唐诱致我。"兴贵惧，谢曰："窃闻富贵不居故乡，如衣锦夜行。今合宗蒙任，敢有它志！"兴贵知轨不可以说，乃与脩仁等潜引诸胡兵围其城，轨以步骑千余出战。先是，薛举柱国奚道宜率羌兵奔轨，轨许以刺史而不与，道宜怨，故共击轨。轨败入城，引兵登陴，须外援。兴贵传言曰："唐使我来取轨，不从者罪三族。"于是诸城不敢动。轨叹曰："人心去矣，天亡我乎？"携妻子上玉女台，属酒为别。脩仁执送之，斩于长安。自起至亡凡三年。诏兴贵为右武候大将军，封凉国公，赐帛万段；修仁左武候大将军，申国公，并给田宅，封六百户。时邓晓闻轨败，入贺帝。帝曰："而委质李轨，以使来，闻其亡，不少戚，乃蹈抃以悦我。不尽心于轨，能竭节于我乎？"遂废不齿。[2]